LIETUVOS BANKO VALDYBOS

NUTARIMAS

DĖL Teisės teikti mokėjimo paslaugas Lietuvos Respublikoje ir kitose valstybėse narėse įgyvendinimo taisyklių

2009 m. gruodžio 30 d. Nr. 245

Vilnius

Vadovaudamasi Lietuvos Respublikos Lietuvos banko įstatymo (Žin., 1994, Nr. 99-1957; 2001, Nr. 28-890) 9 straipsniu, Lietuvos Respublikos mokėjimo įstaigų įstatymo (Žin., 2009, Nr. 153-6887) 24 straipsnio 1 dalies 1 punktu, Lietuvos banko valdyba nutaria:

Patvirtinti Teisės teikti mokėjimo paslaugas Lietuvos Respublikoje ir kitose valstybėse narėse įgyvendinimo taisykles (pridedamos).

Valdybos pirmininkas	Reinoldijus Šarkinas

PATVIRTINTA

Lietuvos banko valdybos

2009 m. gruodžio 30 d. nutarimu Nr. 245

TEISĖS TEIKTI MOKĖJIMO PASLAUGAS LIETUVOS RESPUBLIKOJE IR KITOSE VALSTYBĖSE NARĖSE ĮGYVENDINIMO TAISYKLĖS

I. BENDROSIOS NUOSTATOS

1. Teisės teikti mokėjimo paslaugas Lietuvos Respublikoje ir kitose valstybėse narėse įgyvendinimo taisyklės (toliau – Taisyklės) nustato Mokėjimo įstaigų įstatymo (Žin., 2009, Nr. 153-6887) 10 ir 11 straipsnių, reglamentuojančių mokėjimo įstaigos teisę teikti mokėjimo paslaugas kitose valstybėse narėse ir kitos valstybės narės mokėjimo įstaigos teisę teikti mokėjimo paslaugas Lietuvos Respublikoje, įgyvendinimo tvarką: pranešimų apie ketinimą teikti mokėjimo paslaugas kitoje valstybėje narėje įsteigus filialą arba neįsteigus filialo, pateikimą Lietuvos bankui, Lietuvos banko veiksmus, susijusius su pranešimuose nurodytos informacijos perdavimu, ir atsisakymo perduoti kitos valstybės narės priežiūros institucijai pagrindus bei Lietuvos banko veiksmus, gavus iš kitos valstybės narės priežiūros institucijos pranešimą apie kitos valstybės narės mokėjimo įstaigos ketinimą steigti filialą Lietuvos Respublikoje arba teikti mokėjimo paslaugas per tarpininką arba neįsteigus filialo.

2. Pagal šias Taisykles mokėjimo įstaigų Lietuvos bankui pateikiamiems dokumentams ir Lietuvos banko atliekamiems veiksmams taikomi Bendrųjų kredito ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 (Žin., 2004, Nr. 80-2878), reikalavimai.

II. TEISĖS TEIKTI MOKĖJIMO PASLAUGAS KITOJE VALSTYBĖJE NARĖJE ĮSTEIGUS FILIALĄ ARBA PER KITOJE VALSTYBĖJE ĮSTEIGTĄ TARPININKĄ ĮGYVENDINIMAS

3. Mokėjimo įstaiga, ketinanti steigti filialą kitoje valstybėje narėje, Lietuvos bankui turi pateikti šių Taisyklių 1 priede nurodytą pranešimą ir prašymą perduoti pranešime nurodytą informaciją kitos valstybės narės priežiūros institucijai.

4. Mokėjimo įstaiga, ketinanti teikti mokėjimo paslaugas per kitoje valstybėje narėje įsteigtą tarpininką, Lietuvos bankui turi pateikti Viešojo mokėjimo įstaigų sąrašo tvarkymo taisyklių, patvirtintų 2009 m. gruodžio 30 d. Lietuvos banko valdybos nutarimu Nr. 246, 2 priede nurodytą prašymą (prašymui taikomos šių Taisyklių 5 punkto nuostatos) ir prašymą perduoti informaciją kitos valstybės narės priežiūros institucijai.

5. Pateikiami du pranešimo egzemplioriai: vienas lietuvių kalba ir vienas anglų kalba. Anglų kalba pateikiamo pranešimo egzemplioriaus turinys turi atitikti lietuvių kalba pateikiamo pranešimo turinį, tačiau šių Taisyklių 1 priedo 7 punkte ir Viešojo mokėjimo įstaigų sąrašo tvarkymo taisyklių 2 priedo 11.6 punkte nurodyti dokumentai pateikiami tik lietuvių kalba.

6. Lietuvos bankas turi teisę atsisakyti perduoti pranešime nurodytą informaciją atitinkamos valstybės narės priežiūros institucijai, jeigu:

6.1. pateikti dokumentai neatitinka Mokėjimo įstaigų įstatymo, šių Taisyklių ir kitų Lietuvos banko teisės aktų nustatytų reikalavimų, pateikti ne visi teisės aktų nustatyti ar papildomai pareikalauti duomenys arba jie yra neteisingi;

6.2. numatomi ketinamo steigti filialo vadovai arba tarpininko valdymo organų nariai neatitinka Mokėjimo įstaigų įstatymo ir Lietuvos banko teisės aktų jiems nustatytų reikalavimų;

6.3. mokėjimo įstaigos finansinė padėtis neatitinka teisės aktų nustatytų reikalavimų arba numatoma mokėjimo įstaigos veikla kitoje valstybėje narėje keltų grėsmę mokėjimo įstaigos veiklos stabilumui ir patikimumui;

6.4. turima pagrįstų priežasčių įtarti, kad pasitelkus tarpininką bus vykdomas pinigų plovimas ir (ar) teroristų finansavimas arba padidės pinigų plovimo ir (ar) teroristų finansavimo rizika.

7. Jei nėra šiose Taisyklėse nustatytų atsisakymo perduoti pranešime nurodytą informaciją kitos valstybės narės priežiūros institucijai pagrindų, Lietuvos bankas atitinkamos valstybės narės priežiūros institucijai išsiunčia pranešimą apie mokėjimo įstaigos ketinimą steigti filialą arba teikti mokėjimo paslaugas per kitoje valstybėje narėje įsteigtą tarpininką.

8. Jei yra pagrindas manyti, kad turėtų būti atsisakyta perduoti informaciją kitos valstybės narės priežiūros institucijai, sprendimą dėl informacijos perdavimo kitos valstybės narės priežiūros institucijai priima Lietuvos banko valdyba.

9. Jei kitos valstybės narės priežiūros institucija Lietuvos bankui pateikia Mokėjimo įstaigų įstatymo 10 straipsnio 7 dalyje nurodytą informaciją, Lietuvos bankas, priėmęs sprendimą dėl mokėjimo įstaigos filialo ar tarpininko įtraukimo į viešąjį mokėjimo įstaigų sąrašą arba išbraukimo iš šio sąrašo, apie tai informuoja kitos valstybės narės priežiūros instituciją.

10. Jeigu šių Taisyklių 1 priede nurodyto pranešimo duomenys, įtraukus mokėjimo įstaigos filialą į viešąjį mokėjimo įstaigų sąrašą, pasikeičia, mokėjimo įstaiga nedelsdama, bet ne vėliau kaip per 15 dienų nuo jų pasikeitimo, privalo Lietuvos bankui pateikti pranešimą apie duomenų pasikeitimus. Pateikiamam pranešimui apie pasikeitimus taikomos šių Taisyklių 5 punkto nuostatos. Lietuvos bankas, gavęs pranešimą apie duomenų pasikeitimus, apie juos ne vėliau kaip per vieną mėnesį informuoja atitinkamos valstybės narės priežiūros instituciją.

III. TEISĖS TEIKTI MOKĖJIMO PASLAUGAS KITOJE VALSTYBĖJE NARĖJE ĮGYVENDINIMAS NEĮSTEIGUS FILIALO

11. Mokėjimo įstaiga, norėdama pradėti teikti mokėjimo paslaugas kitoje valstybėje narėje neįsteigusi filialo, Lietuvos bankui turi pateikti šių Taisyklių 2 priede nurodytą pranešimą ir prašymą perduoti pranešime nurodytą informaciją kitos valstybės narės priežiūros institucijai. Pateikiamam pranešimui taikomos šių Taisyklių 5 punkto nuostatos.

12. Lietuvos bankas turi teisę atsisakyti perduoti pranešime nurodytą informaciją atitinkamos valstybės narės priežiūros institucijai, jeigu:

12.1. pateikti dokumentai neatitinka Mokėjimo įstaigų įstatymo, šių Taisyklių ir kitų Lietuvos banko teisės aktų nustatytų reikalavimų, pateikti ne visi teisės aktų nustatyti ar papildomai pareikalauti duomenys arba jie yra neteisingi;

12.2. mokėjimo įstaigos finansinė padėtis neatitinka teisės aktų nustatytų reikalavimų arba numatoma mokėjimo įstaigos veikla kitoje valstybėje narėje keltų grėsmę mokėjimo įstaigos veiklos stabilumui ir patikimumui.

13. Jei nėra šiose Taisyklėse nustatytų atsisakymo perduoti pranešime nurodytos informacijos kitos valstybės narės priežiūros institucijai pagrindų, Lietuvos bankas atitinkamos valstybės narės priežiūros institucijai išsiunčia pranešimą apie mokėjimo įstaigos ketinimą teikti mokėjimo paslaugas kitoje valstybėje narėje neįsteigus filialo.

14. Jei yra pagrindas manyti, kad, atsižvelgiant į šių Taisyklių 12 punktą, turėtų būti atsisakyta perduoti informaciją kitos valstybės narės priežiūros institucijai, sprendimą dėl informacijos perdavimo kitos valstybės narės priežiūros institucijai priima Lietuvos banko valdyba.

15. Jeigu šių Taisyklių 2 priede nurodyto pranešimo duomenys, įgyvendinus teisę teikti mokėjimo paslaugas kitoje valstybėje neįsteigus filialo, pasikeičia, mokėjimo įstaiga nedelsdama, bet ne vėliau kaip per 15 dienų nuo jų pasikeitimo, privalo Lietuvos bankui pateikti pranešimą apie duomenų pasikeitimus. Pateikiamam pranešimui apie pasikeitimus taikomos šių Taisyklių 5 punkto nuostatos. Lietuvos bankas, gavęs pranešimą apie duomenų pasikeitimus, apie juos ne vėliau kaip per vieną mėnesį informuoja atitinkamos valstybės narės priežiūros instituciją.

IV. LIETUVOS BANKO VEIKSMAI gavus iš kitos valstybės narės priežiūros institucijos pranešimą

16. Lietuvos bankas, gavęs iš kitos valstybės narės priežiūros institucijos pranešimą apie kitos valstybės narės mokėjimo įstaigos ketinimą steigti filialą Lietuvos Respublikoje arba teikti mokėjimo paslaugas per tarpininką, apie tokio pranešimo gavimą informuoja jį pateikusią kitos valstybės narės priežiūros instituciją.

_________________

Teisės teikti mokėjimo paslaugas Lietuvos Respublikoje ir kitose valstybėse narėse įgyvendinimo taisyklių

1 priedas

PRANEŠIMAS APIE KETINIMĄ TEIKTI MOKĖJIMO PASLAUGAS ĮSTEIGUS FILIALĄ KITOJE VALSTYBĖJE NARĖJE

I. Pranešimo 1, 2, 6 punktai pildomi didžiosiomis raidėmis, paliekant tarp žodžių po vieną laisvą langelį.

II. Pranešimo punktuose, kuriuose atsakymas yra „taip“, ženklu „X“ pažymimas tinkamas laukelis.

III. Pranešimo punktuose, kuriuose atsakymas gali būti „taip“ arba „ne“, ženklu „X“ pažymimas tinkamas laukelis. Jeigu atsakymas yra „taip“, tuomet pateikiama prašoma informacija ir paaiškinimai. Jeigu atsakymas yra „ne“, tuomet paliktos laisvos vietos nepildomos.

IV. Pranešimo 7, 8.1–8.6, 10 punktai pildomi kartu pateikiant pranešimo priedus.

I. DUOMENYS APIE MOKĖJIMO ĮSTAIGĄ

1. Mokėjimo įstaigos pavadinimas

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

2. Mokėjimo įstaigos atsakingo asmens ryšiams palaikyti vardas, pavardė, pareigos

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

II. INFORMACIJA APIE FILIALĄ

3. Valstybės narės, kurioje planuojama teikti mokėjimo paslaugas, pavadinimas

.

4. Filialo pavadinimas, buveinės adresas, nurodant pašto kodą

.

.

.

5. Filialo duomenys ryšiams palaikyti (telefonas, faksas, elektroninis paštas)

.

.

.

.

6. Filialo vadovai (Vadovo vardas, pavardė, pareigos)

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

III. REIKALAVIMAI MOKĖJIMO ĮSTAIGOS FILIALUI

7. Pateikiami Reikalavimų mokėjimo įstaigos vadovams ir tarpininko valdymo organų nariams ir pranešimo apie mokėjimo įstaigos vadovus pateikimo taisyklių, patvirtintų Lietuvos banko valdybos 2009 m. gruodžio 24 d. Lietuvos banko valdybos nutarimu Nr. 238, 13 ir 14 punktuose nustatyti dokumentai ir duomenys apie filialo vadovus (atskiras pranešimas pagal Reikalavimų mokėjimo įstaigos vadovams ir tarpininko valdymo organų nariams ir pranešimo apie mokėjimo įstaigos vadovus pateikimo taisykles, patvirtintas 2009 m. gruodžio 24 d. Lietuvos banko valdybos nutarimu Nr. 238, neteikiamas).

Pridedama |_| lapų.

8. Filialo organizacinės struktūros aprašymas

8.1. Filialo valdymo ir organizacinės struktūros aprašymas (atskleidžiami funkciniai ir teisiniai darbuotojų atskaitomybės filialo vadovams ryšiai, filialo sąsaja su bendra mokėjimo įstaigos organizacine struktūra, planuojama darbuotojų sudėtis, kiti padaliniai (mokėjimo paslaugų teikimo vietos)

Pridedama |_| lapų.

8.2. Ar planuojate, kad filialas teiks mokėjimo paslaugas per tarpininką (-us)? (Jei „taip“, pateikiamas planuojamos mokėjimo paslaugų teikimo per tarpininkus veiklos aprašymas)

Pridedama |_| lapų.

8.3. Ar planuojate filialo veiklos funkcijų perdavimą kitiems asmenims? (Jei „taip“, pateikiamas planuojamo veiklos funkcijų perdavimo kitiems asmenims aprašymas)

Pridedama |_| lapų.

8.4. Filialo dalyvavimo (ketinimo dalyvauti) mokėjimo sistemose detalus aprašymas

Pridedama |_| lapų.

8.5. Vidaus kontrolės procedūrų, kuriomis filialas užtikrins kitos valstybės narės teisės aktuose, įgyvendinančiuose 2005 m. spalio 26 d. Europos Parlamento ir Tarybos direktyvą 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui, ir 2006 m. lapkričio 15 d. Europos Parlamento ir Tarybos reglamente (EB) Nr. 1781/2006 dėl mokėtojo informacijos, pateikiamos pervedant lėšas, nustatytų reikalavimų vykdymą, detalus aprašymas

Pridedama |_| lapų.

8.6. Filialo vidaus kontrolės sistemos ir jos sąsajos su bendra mokėjimo įstaigos vidaus kontrolės sistema detalus aprašymas

Pridedama |_| lapų.

IV. INFORMACIJA APIE PLANUOJAMAS TEIKTI MOKĖJIMO PASLAUGAS

9. Planuojamos teikti mokėjimo paslaugos

9.1. paslaugos, kuriomis sudaromos sąlygos grynuosius pinigus įmokėti į mokėjimo sąskaitą, ir visos su mokėjimo sąskaitos tvarkymu susijusios operacijos

taip |_|

9.2. paslaugos, kuriomis sudaromos sąlygos grynuosius pinigus išimti iš mokėjimo sąskaitos, ir visos su mokėjimo sąskaitos tvarkymu susijusios operacijos

taip |_|

9.3. mokėjimo operacijos, įskaitant lėšų, esančių mokėjimo sąskaitoje, atidarytoje mokėjimo paslaugų vartotojo mokėjimo paslaugų teikėjo arba kito mokėjimo paslaugų teikėjo įstaigoje, pervedimą: tiesioginio debeto pervedimai, įskaitant vienkartinius tiesioginio debeto pervedimus, mokėjimo operacijos naudojantis mokėjimo kortele arba panašia priemone ir (arba) kredito pervedimai, įskaitant periodinius pervedimus

taip |_|

9.4. mokėjimo operacijos, kai mokėjimo paslaugų vartotojui lėšos suteiktos pagal kredito liniją: tiesioginio debeto pervedimai, įskaitant vienkartinius tiesioginio debeto pervedimus, mokėjimo operacijos naudojantis mokėjimo kortele arba panašia priemone ir (arba) kredito pervedimai, įskaitant periodinius pervedimus

taip |_|

9.5. mokėjimo priemonių išleidimas ir (arba) priėmimas

taip |_|

9.6. piniginės perlaidos

taip |_|

9.7. mokėjimo operacijos, kai mokėtojo sutikimas vykdyti mokėjimo operaciją duodamas naudojant telekomunikacijų galinį įrenginį, skaitmeninį ar informacinių technologijų įrenginį ir mokėjimas atliekamas telekomunikacijų, informacinių technologijų sistemos ar tinklo operatoriui, kuris yra tik tarpininkas tarp prekių tiekėjo ar paslaugų teikėjo ir mokėjimo paslaugų vartotojo

taip |_|

10. Ar ketinate teikti su mokėjimo paslaugomis, nurodytomis Mokėjimų įstatymo 5 straipsnio 4, 5, 7 punktuose, susijusias paskolas? (Jei 10 punktas pažymėtas „taip“, tai pateikiamas detalus tokios veiklos aprašymas)

taip |_|

Pridedama |_| lapų.

11. Data, kada planuojamas filialo įsteigimas |_|_|_|_|_|_|_|_|

Užpildymo data |_|_|_|_|_|_|_|_|

_

(Mokėjimo įstaigos vardu prašymą pateikiančio asmens pareigų pavadinimas, parašas, vardas ir pavardė. Jei prašymą pasirašo ne mokėjimo įstaigos administracijos vadovas, pateikiamas ir teisę atstovauti mokėjimo įstaigai patvirtinantis dokumentas)

_________________

Teisės teikti mokėjimo paslaugas

Lietuvos Respublikoje ir kitose

valstybėse narėse įgyvendinimo taisyklių

2 priedas

PRANEŠIMAS APIE KETINIMĄ TEIKTI MOKĖJIMO PASLAUGAS NEĮSTEIGUS FILIALO KITOJE VALSTYBĖJE NARĖJE

I. Pranešimo 1, 2 punktai pildomi didžiosiomis raidėmis, paliekant tarp žodžių po vieną laisvą langelį.

II. Pranešimo punktuose, kuriuose atsakymas yra „taip“, ženklu „X“ pažymimas tinkamas laukelis.

III. Pranešimo punktuose, kuriuose atsakymas gali būti „taip“ arba „ne“, ženklu „X“ pažymimas tinkamas laukelis. Jeigu atsakymas yra „taip“, tuomet pateikiama prašoma informacija ir paaiškinimai. Jeigu atsakymas yra „ne“, tuomet paliktos laisvos vietos nepildomos.

IV. Prašymo 4, 6, 7 punktai pildomi kartu pateikiant pranešimo priedą.

I. DUOMENYS APIE MOKĖJIMO ĮSTAIGĄ

1. Mokėjimo įstaigos pavadinimas

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

2. Mokėjimo įstaigos atsakingo asmens ryšiams palaikyti vardas, pavardė, pareigos

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

II. INFORMACIJA APIE TEIKIAMŲ MOKĖJIMO PASLAUGŲ VIETĄ IR RŪŠĮ

3. Valstybės narės, kuriose planuojama teikti mokėjimo paslaugas (pažymėti tinkamą)

Airija	taip |_|	Lichtenšteino Kunigaikštystė	taip |_|
Austrijos Respublika	taip |_|	Liuksemburgo Didžioji Hercogystė	taip |_|
Belgijos Karalystė	taip |_|	Maltos Respublika	taip |_|
Bulgarijos Respublika	taip |_|	Norvegijos Karalystė	taip |_|
Čekijos Respublika	taip |_|	Nyderlandų Karalystė	taip |_|
Jungtinė Didžiosios Britanijos ir Šiaurės Airijos Karalystė	Portugalijos Respublika	taip |_|

taip |_|	Prancūzijos Respublika	taip |_|
Danijos Karalystė	taip |_|	Rumunija	taip |_|
Estijos Respublika	taip |_|	Slovakijos Respublika	taip |_|
Graikijos Respublika	taip |_|	Slovėnijos Respublika	taip |_|
Islandijos Respublika	taip |_|	Suomijos Respublika	taip |_|
Ispanijos Karalystė	taip |_|	Švedijos Karalystė	taip |_|
Italijos Respublika	taip |_|	Vengrijos Respublika	taip |_|
Kipro Respublika	taip |_|	Vokietijos Federalinė Respublika	taip |_|
Latvijos Respublika	taip |_|	Visos valstybės narės	taip |_|
Lenkijos Respublika	taip |_|

4. Ar mokėjimo įstaiga planuoja teikti mokėjimo paslaugas neįsteigusi filialo kitoje valstybėje narėje per tarpininką (-us)? (Jei „taip“, tai atskiruose pranešimo prieduose pateikiama informacija dėl kiekvieno tarpininko, nurodant valstybės narės pavadinimą, kurioje įsteigtas (ketinamas steigti) tarpininkas, ir tarpininko tapatybės duomenis (fizinio asmens – vardą, pavardę, gyvenamąją vietą, nurodant ir pašto kodą, o juridinio asmens – pavadinimą, teisinę formą, buveinės adresą, nurodant ir pašto kodą), kokias mokėjimo paslaugas, nustatytas mokėjimo įstaigos licencijoje, ketinama teikti per tarpininką)

taip |_| ne |_|

Pridedama |_| lapų.

5. Jeigu mokėjimo įstaiga planuoja teikti mokėjimo paslaugas daugiau nei vienoje valstybėje narėje, ar skirsis mokėjimo paslaugos kiekvienoje iš jų?

taip |_| ne |_|

6. Planuojamos teikti mokėjimo paslaugos

(Jei 5 punktas pažymėtas „taip“, tai 6 ir 7 punktai nepildomi, o atskiruose pranešimo prieduose pateikiama 5 ir 6 punktuose nurodyta informacija dėl kiekvienos 3 punkte pažymėtos valstybės narės)

Pridedama |_| lapų.

6.1. paslaugos, kuriomis sudaromos sąlygos grynuosius pinigus įmokėti į mokėjimo sąskaitą, ir visos su mokėjimo sąskaitos tvarkymu susijusios operacijos

taip |_|

6.2. paslaugos, kuriomis sudaromos sąlygos grynuosius pinigus išimti iš mokėjimo sąskaitos, ir visos su mokėjimo sąskaitos tvarkymu susijusios operacijos

taip |_|

6.3. mokėjimo operacijos, įskaitant lėšų, esančių mokėjimo sąskaitoje, atidarytoje mokėjimo paslaugų vartotojo mokėjimo paslaugų teikėjo arba kito mokėjimo paslaugų teikėjo įstaigoje, pervedimą: tiesioginio debeto pervedimai, įskaitant vienkartinius tiesioginio debeto pervedimus, mokėjimo operacijos naudojantis mokėjimo kortele arba panašia priemone ir (arba) kredito pervedimai, įskaitant periodinius pervedimus

taip |_|

6.4. mokėjimo operacijos, kai mokėjimo paslaugų vartotojui lėšos suteiktos pagal kredito liniją: tiesioginio debeto pervedimai, įskaitant vienkartinius tiesioginio debeto pervedimus, mokėjimo operacijos naudojantis mokėjimo kortele arba panašia priemone ir (arba) kredito pervedimai, įskaitant periodinius pervedimus

taip |_|

6.5. mokėjimo priemonių išleidimas ir (arba) priėmimas

taip |_|

6.6. piniginės perlaidos

taip |_|

6.7. mokėjimo operacijos, kai mokėtojo sutikimas vykdyti mokėjimo operaciją duodamas naudojant telekomunikacijų galinį įrenginį, skaitmeninį ar informacinių technologijų įrenginį ir mokėjimas atliekamas telekomunikacijų, informacinių technologijų sistemos ar tinklo operatoriui, kuris yra tik tarpininkas tarp prekių tiekėjo ar paslaugų teikėjo ir mokėjimo paslaugų vartotojo

taip |_|

7. Ar ketinate teikti su mokėjimo paslaugomis, nurodytomis Mokėjimų įstatymo 5 straipsnio 4, 5, 7 punktuose, susijusias paskolas? (Jei 7 punktas pažymėtas „taip“, tai pateikiamas detalus tokios veiklos aprašymas)

taip |_|

Pridedama |_| lapų.

8. Data, nuo kada mokėjimo įstaiga planuoja teikti mokėjimo paslaugas kitoje valstybėje narėje, neįsteigus filialo

|_|_|_|_|_|_|_|_|

Užpildymo data |_|_|_|_|_|_|_|_|

_

(Mokėjimo įstaigos vardu prašymą pateikiančio asmens pareigų pavadinimas, parašas, vardas ir pavardė. Jei prašymą pasirašo ne mokėjimo įstaigos administracijos vadovas, pateikiamas ir teisę atstovauti mokėjimo įstaigai patvirtinantis dokumentas)

_________________